钦定古今图书集成/理学汇编/字学典/第095卷 > 刘德昇
## 钦定古今图书集成/理学汇编/字学典/第095卷 > 刘德昇

按《法书要录》：“刘德昇，字君嗣，颍川人。桓灵之时，以造
行书擅名，虽以草创，亦丰妍美，风流婉约，独步当时。
胡昭、锺繇并师其法，世谓锺繇行狎书”是也。而胡书
体肥，锺书体瘦，亦各有君嗣之美。

按《十八体书》，德升造璎珞篆，因夜象观星宿而为此
法。

按《书辑》，德升小变楷法，谓之“行书”；兼真，谓之“真行”；带
草，谓之“草行。”